CELEX: 62020TN0614
Language: hu
Date: 2020-10-01 00:00:00
Title: T-614/20. sz. ügy: 2020. október 1-jén benyújtott kereset – Casino, Guichard-Perrachon kontra Bizottság

2020.12.14.   
            
            
               HU
            
            
               Az Európai Unió Hivatalos Lapja
            
            
               C 433/58
            
         
      2020. október 1-jén benyújtott kereset – Casino, Guichard-Perrachon kontra Bizottság
      (T-614/20. sz. ügy)
      (2020/C 433/72)
      Az eljárás nyelve: francia
      
         Felek
      
      
         Felperes: Casino, Guichard-Perrachon (Saint-Étienne, Franciaország) (képviselők: O. de Juvigny, A. Sunderland, I. Simic és G. Aubron ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  az EUMSZ 263. cikk alapján semmisítse meg az Európai Bizottság 2020. július 23-i C(2020) 5192 final határozatát;
               
            
                  —
               
               
                  kötelezze a Bizottságot az összes költség viselésére.
               
            
         Jogalapok és fontosabb érvek
      
      Keresete alátámasztása érdekében a felperes egyetlen, a megtámadott határozat jogellenességére alapított jogalapra hivatkozik, mivel a Bizottság a megtámadott határozatot az ezen intézmény által jogellenes határozatok alapján lefolytatott előzetes helyszíni vizsgálatok során beszerzett dokumentumok alapján hozta meg, amely határozatok a T-249/17. sz., Casino, Guichard-Perrachon kontra Bizottság ügyben, valamint a T-538/19. sz., Casino, Guichard-Perrachon kontra Bizottság ügyben benyújtott megsemmisítés iránti keresetek tárgyát képezik.